Sewjernje Slepoho mjez Lěšćanskim a Dźěwinskim pućom nastawa přesydlenske městno za Nowy Miłoraz. Płoninu nětko dale wotkrywaja, kaž gmejnscy radźićeljo wčera zhonichu.
Slepo (AK/SN). Na přesydlenskim městnje za Nowy Miłoraz su mjeztym wšitke podzemske roły a kable składźene a hodźa so přizamknyć. To zdźěli twarski nawoda Slepjanskeje gmejny Steffen Seidlich na wčerawšim posedźenju tamnišeje gmejnskeje rady. Na wjacorych městnach tuchwilu Dźěwinski puć rozšěrjeja a plestruja. Dale instaluja nadróžne wobswětlenje a twarja wobchadne kupy. Gmejna zdźěłuje plan, hdźe budu kotre wobchadne znamjenja stać. Z wobchadnym zarjadom, ze zamołwitym planowanskim běrowom a z policiju plan 11. junija doskónčnje wothłosuja.
bos_Latn szl_Latn